Nasdaq Vilnius

„Nasdaq Vilnius“ (iki 2015 m. – Nasdaq OMX Vilnius) – vienintelė reguliuojama biržos operatorė Lietuvoje. Teikia prekybos, listingo ir informacijos paslaugas. Valdoma JAV VP biržų operatorės „Nasdaq“.

Savireguliuojanti institucija, leidžianti taisykles ir kitus teisės aktus, reglamentuojančius prekybos biržoje tvarką. Veiklą prižiūri Lietuvos Respublikos vertybinių popierių komisija.

Su „Nasdaq Riga“, „Nasdaq Tallinn“ sudaro bendrą „Nasdaq Baltic“ rinką.

2017 m. „Nasdaq“ Šiaurės šalių ir Baltijos šalių biržų apyvarta siekė 704 mln. eurų, „Nasdaq Baltic“ – 259 mln. eurų, „Nasdaq Vilnius“ – 86 mln. eurų.

Organizuoja ir plėtoja Lietuvos vertybinių popierių rinką, sudarant palankias sąlygas emitentams, investuotojams ir finansų tarpininkams naudotis kapitalo rinkos galimybėmis.

Istorija 
 1993 m. įkurta kaip Nacionalinė vertybinių popierių birža (NVPB).

 2004 m. OMX AB įsigijo 44,3 proc. AB „Nacionalinės vertybinių popierių biržos“ ir 32 proc. AB „Lietuvos centrinio vertybinių popierių depozitoriumo“ akcijų. Pradėtas skaičiuoti bendras Baltijos biržų indeksas. 
 2004 m. Nacionalinė vertybinių popierių birža (NVPB) pakeitė pavadinimą į Vilniaus vertybinių popierių birža (VVPB).

 2008 m. tapo Nasdaq OMX Vilnius, kai Nasdaq, viena didžiausių JAV ir pasaulio vertybinių popierių biržų susijungė su Švedijos OMX AB, valdančia 7 vertybinių popierių biržas Skandinavijoje ir Baltijos šalyse.
 Nuo 2010 m. – prekybos valiuta pakeista iš litų į eurus.

 Nuo 2015 m., Nasdaq OMX Group pakeitus pavadinimą į Nasdaq, žinoma kaip Nasdaq Vilnius.

Bendrovės 
2018 m. gegužės mėn. 15 d. Nasdaq Vilnius reguliuojamoje rinkoje listingavosi 30 akcinės bendrovės, bendra rinkos kapitalizacija buvo 3,9 milijardo eurų. Nasdaq Baltic – 82 bendrovės, su 7,8 mlrd. eurų rinkos kapitalizacija.

Prekybos laikas 
Prekyba vertybiniais popieriais vyksta darbo dienomis 10:00–16:00.

Akcijų indeksas 
 OMX Vilnius

Nuorodos 
 Nasdaq Baltic

Šaltiniai 

Vilnius
Lietuvos įmonės
Vilnius